# data[].attributes.headline
นางสาววิธิดา โนรี  ประธานชมรม To Be Number One ชั้นปีที่ ๔ รุ่นที่ ๓๓

# data[].attributes.subject
นางสาววิธิดา โนรี  ประธานชมรม To Be Number One ชั้นปีที่ ๔ รุ่นที่ ๓๓

# data[].attributes.body
เรื่อง หัวใจของความเป็นพยาบาล … อยู่ที่ความเมตตา

แสงแดดอ่อนยามเช้า ลูบไล้ผ่านหน้าต่างไม้ของบ้านหลังเก่า

ในวันหนึ่งที่ฉันได้รับมอบหมายให้ลงพื้นที่เยี่ยมบ้าน

คุณยายวัยแปดสิบกว่า อาศัยอยู่เพียงลำพังกับเวลาที่เนิบช้า

ฉันวัดความดันให้ท่าน พูดคุยเรื่องราวเก่า ๆ อย่างตั้งใจ

ระหว่างนั้นก็กวาดลานหน้าบ้านให้สะอาด ก่อนจะลาจาก

ท่านยกมือไหว้ด้วยมืออันสั่นเทา พร้อมน้ำตาที่เอ่อคลอ…

“ ขอบใจนะลูก ยายไม่ได้คุยกับใครมาหลายวันแล้ว ”

ในห้วงขณะนั้น ฉันได้เรียนรู้ว่า …

คุณค่าของความเป็นมนุษย์ ไม่ได้อยู่ที่การรักษา

แต่อยู่ที่การรับฟัง เข้าใจ และมอบความรักเล็ก ๆ จากหัวใจ

ที่บริสุทธิ์ การดูแลด้วยหัวใจที่มีคุณธรรม

เปลี่ยนความเงียบเหงาให้กลายเป็นความอบอุ่น และเติมชีวิต

ให้แก่ผู้คนอย่างน่าอัศจรรย์ใจ

# data[].attributes.headline
นางสาวขวัญสิริ ทะเย็น ประธานชมรม To Be Number One ชั้นปีที่ ๓ รุ่นที่ ๓๔

# data[].attributes.subject
นางสาวขวัญสิริ ทะเย็น ประธานชมรม To Be Number One ชั้นปีที่ ๓ รุ่นที่ ๓๔

# data[].attributes.body
เรื่อง เสียงเงียบในหัวใจ

นั่งเคียงข้างน้องชายในวันนั้น ใต้ตึกชั้นเงียบงัน และสั่นไหว

เขาไม่พูดไม่มองไม่เอ่ยใจ มีเพียงแววหมองไหม้ในดวงตา

ฉันไม่ถาม ไม่สอน ไม่ห้ามคิด ไม่อวดจิตนักบุญผู้สูงค่า

เพียงนั่งนิ่ง และฟังเขาเรื่อยมา ให้ความว่างในเวลา

ค่อยปลอบใจ

“ ขอบคุณพี่ … ที่แค่นั่งอยู่ตรงนี้ ไม่ตัดสิน ไม่หนี ไม่ผลักไส ”

คำนั้นสั่นสะเทือนหัวใจไกล ว่าบางที ความเข้าใจ คือคำตอบ

คุณธรรม … อาจไม่ต้องการคำสอนใดจากปาก แค่หูที่ฟังจากใจ

และสายตาที่มองเขาเท่ากับคน

# data[].attributes.headline
นายสิตธิวัฐ  นพแสง ประธานชมรม To Be Number One ชั้นปีที่ ๒ รุ่นที่ ๓๕

# data[].attributes.subject
นายสิตธิวัฐ  นพแสง ประธานชมรม To Be Number One ชั้นปีที่ ๒ รุ่นที่ ๓๕

# data[].attributes.body
เรื่อง ความดีในความเงียบงัน

รุ่งสางในวันใหม่ที่เงียบเหงา ฉัน และเพื่อนรีบเร่งก้าว

อย่างสับสน กิจกรรมจิตอาสาที่ทุกคน ร่วมแรงใจ

แม้เหนื่อยล้าก็ยิ้มมา แจกขนมให้เด็กเล็ก ยิ้มแวววาว

ช่วยผู้เฒ่าเดินช้าอย่างห่วงหา ป้อนน้ำ คำแนะนำด้วยเมตตา

เหมือนเปิดฟ้าให้ใจใครได้หายหม่น

ไม่มีใครมองเห็นว่าเหนื่อยล้า ไม่มีค่า หรือถ้วยรางวัลล้น

แต่ในใจเรานั้น … อบอุ่นล้น เพราะความดีไม่เคยร้องขอคำชม

คุณธรรม … บางทีก็ซ่อนอยู่ในเงียบงัน

แต่กลับส่งเสียงก้องในใจ … นานกว่าคำใดที่ใครเคยพูด

# data[].attributes.headline
นางสาวกัญญวีร์ อ่อนภักดี ชั้นปีที่2 รุ่นที่ 35  ชมรมกีฬา

# data[].attributes.subject
นางสาวกัญญวีร์ อ่อนภักดี ชั้นปีที่2 รุ่นที่ 35  ชมรมกีฬา

# data[].attributes.body
“หัวใจที่เติบโตจากการดูแล”

ในการฝึกประสบการณ์จิตอาสา ไม่ใช่แค่เหงื่อที่ไหลแต่คือจิตใจที่เติบโตมีคำพูดจากคนไข้พูดคำว่าขอบคุณมาก จากคำพูดของคนไข้ ทำให้ดิฉันรู้สึกประทับใจรู้สึกอบอุ่นใจและทราบซึ้งเป็นอย่างมากแต่ให้พลังบวกและพลังใจให้ดิฉันอย่างไม่น่าเชื่อ ทำให้รู้สึกว่า“ การดูแลคนไข้ไม่ใช่แค่เรื่องหน้าที่ แต่เป็นโอกาสในการส่งต่อความรักความเคารพ และคุณค่าระหว่างวัย ”ไม่ได้ฝึกฝนเพียงทักษะ แต่เรายังฝึกฝนคุณธรรมที่งอกงามพร้อมกับแรงกายและแรงใจ

# data[].attributes.headline
นางสาวสิริมน รามศิริ ชั้นปีที่ 1 รุ่นที่ 36 ชมรมจิตมุ่งนำ

# data[].attributes.subject
นางสาวสิริมน รามศิริ ชั้นปีที่ 1 รุ่นที่ 36 ชมรมจิตมุ่งนำ

# data[].attributes.body
ในโลกที่เต็มไปด้วยความเร่งรีบ ผู้คนต่างมีเรื่องราวมากมายให้ต้องเผชิญในแต่ละวัน บางครั้งเราอาจลืมไปว่า ‘คำพูดเล็ก ๆ’ หรือ ‘เรื่องราวธรรมดา’ ก็สามารถกลายเป็นแสงสว่างให้กับหัวใจใครบางคนได้เสมอ การถ่ายทอดเรื่องราวดี ๆ จึงไม่ใช่เพียงการเล่าเหตุการณ์หนึ่งให้จบ หากแต่เป็นการส่งผ่านพลัง ความหวัง และความเข้าใจจากคนหนึ่งไปสู่อีกคนหนึ่งด้วยใจที่มีคุณธรรม ความเมตตา ความซื่อสัตย์ และความจริงใจ คือรากฐานสำคัญของการสื่อสารที่มีพลังที่สุดในโลกนี้

เมื่อเรายืนอยู่บนพื้นฐานของความดี เราจะไม่พูดเพียงเพื่อให้ดัง หรือให้คนสนใจ แต่เราจะพูดเพื่อปลอบประโลม เพื่อจุดประกาย และเพื่อสร้างแรงบันดาลใจให้ใครบางคนกล้าที่จะลุกขึ้นยืนอีกครั้ง ไม่ว่าเรื่องราวจะเล็กหรือใหญ่ หากถูกส่งออกมาด้วยใจที่หวังดี มันย่อมมีค่าและมีความหมายในแบบของมันเสมอ

# data[].attributes.headline
นางสาวหทัยชนก ธรรมใจ ชั้นปีที่1 รุ่นที่36 ชมรมจิตมุ่งนำ

# data[].attributes.subject
นางสาวหทัยชนก ธรรมใจ ชั้นปีที่1 รุ่นที่36 ชมรมจิตมุ่งนำ

# data[].attributes.body
“หัวใจที่ถูกปลดล็อก ระหว่างทาง”

ไอร้อนตอนบ่ายพาตะวันเลื่อนลอย โรงพยาบาลกลับมาคึกคักอีกครั้งหลังจากวันหยุดยาว เสียงผู้คนปะปนกับกลิ่นยาในอากาศ ทุกอย่างดูเร่งรีบและวุ่นวาย ผู้คนเจ็บป่วยบ้างก็มาตามนัดคุณหมอเช่นเดียวกับฉัน ผู้คนจำนวนมากกำลังรอรับการรักษา สายตาฉันเหลือบไปเห็นคุณลุงคนหนึ่งนั่งอยู่บนรถเข็น พยายามเข็นตัวเองไปอีกอาคาร ท่าทางของคุณลุงดูเหนื่อยล้า แต่แววตามุ่งมั่นเต็มเปี่ยม ฉันรวบรวมความกล้าทั้งหมดที่มี เดินเข้าไปถามคุณลุงว่าจะไปที่ไหน คุณลุงยิ้มและบอกว่า จะไปหาคุณแม่ที่ฟอกไตอยู่อีกอาคารหนึ่ง คำตอบนั้นทำให้ใจฉันสั่นไหว ระหว่างทางคุณลุงเล่าว่าตัวเองป่วย ขับรถมาจากตำบลห่างไกลกับคุณแม่ เพื่อมาตามนัดคุณหมอ และในช่วงพักเที่ยงนี้ก็อยากไปดูแลคุณแม่ด้วยตัวเอง ฉันจึงอาสาพาคุณลุงไปยังอาคารฟอกไต ระหว่างทางเราได้พูดคุยกัน ลุงเล่าเรื่องชีวิตที่สู้ไม่ถอย ถึงแม้ร่างกายจะไม่สมบูรณ์ แต่ยังคงเต็มไปด้วยหัวใจที่เข้มแข็งและความกตัญญูที่ยิ่งใหญ่ “บทสนทนาเล็กๆ ตลอดเส้นทาง ได้เปลี่ยนมุมมองในใจฉันไปทีละน้อย” เมื่อถึงจุดหมาย ประโยคนั้นทำให้ฉันน้ำตาซึมโดยไม่รู้ตัว ฉันเพียงแค่ใช้ใจช่วยเหลือ ไม่ได้หวังสิ่งตอบแทนใดๆ แต่สิ่งที่ได้รับกลับมาคือความรู้สึกดี อย่างท่วมท้น มันคือการปลดล็อกบางอย่างในใจ

# data[].attributes.headline
นางสาวอรภาพันธ์ อินทร์สมใจ ชั้นปีที่1รุ่น36 ชมรมจิตมุ่งนำ

# data[].attributes.subject
นางสาวอรภาพันธ์ อินทร์สมใจ ชั้นปีที่1รุ่น36 ชมรมจิตมุ่งนำ

# data[].attributes.body
เช้ามืดวันหนึ่ง โรงพยาบาลชุมชนแห่งหนึ่งในภาคเหนือของประเทศไทยเผชิญกับเหตุการณ์ไม่คาดฝัน — แผ่นดินไหวระดับรุนแรง อาคารสั่นสะเทือน เสียงกระจกแตก เสียงผู้คนตะโกนร้องอย่างแตกตื่น

ภายในห้อง ICU บนชั้นสองคุณพยาบาลวัย 35 ปี กำลังดูแลคนไข้ติดเครื่องช่วยหายใจ เธอรู้ดีว่า หากเธอวิ่งหนีเพื่อเอาชีวิตรอด คนไข้เหล่านี้อาจไม่มีโอกาสมีชีวิตอยู่

ในขณะที่หลายคนรีบอพยพลงจากอาคาร เธอตัดสินใจ “ไม่ทิ้งผู้ป่วย” เธอประสานกับทีมที่เหลือ ช่วยกันย้ายผู้ป่วยทีละเตียงลงมาชั้นล่าง ท่ามกลางอาคารที่ยังสั่นไหวอยู่เป็นระยะ

โดยที่พูดเพียงสั้น ๆ ว่า

“เราจะรอดไปด้วยกัน ถ้าเราไม่ทิ้งกัน”

หลังเหตุการณ์สงบลง ไม่มีผู้ป่วยใน ICU คนใดเสียชีวิตจากเหตุการณ์ครั้งนั้นเลย และไม่มีเจ้าหน้าที่คนใดได้รับบาดเจ็บ

ผู้ป่วยกล่าวว่าเธอเหมือนเป็น “นางฟ้าในชุดขาว” ที่ยืนหยัดในหน้าที่ด้วยหัวใจที่เปี่ยมด้วยความเมตตาและความกล้าหาญ

# data[].attributes.headline
นางสาว วรัญญา โพแก้ว ชั้นปีที่ 1 รุ่นที่ 36 ชมรมจิตมุ่งนำ

# data[].attributes.subject
นางสาว วรัญญา โพแก้ว ชั้นปีที่ 1 รุ่นที่ 36 ชมรมจิตมุ่งนำ

# data[].attributes.body
ในโลกที่หมุนเร็วขึ้นทุกวัน บางครั้งเรามักมองข้ามสิ่งเล็กๆที่อยู่ใกล้ตัว เพราะคิดว่าความดีต้องยิ่งใหญ่จึงจะมีคุณค่า แต่สำหรับฉัน ความดีที่แท้จริงเริ่มต้นจากหัวใจของคนธรรมดา และคนธรรมดาที่มีความหมายที่สุดในชีวิตฉันก็คือแม่

แม่เลี้ยงฉันด้วยน้ำพักน้ำแรงล้วนๆจากการขายของเล็กๆในตลาด แม้จะไม่ใช่กิจการใหญ่โต แต่ก็ทำให้เราไม่ขาดตกบกพร่อง ฉันเห็นแม่ตื่นแต่เช้า เตรียมของ ขนของ ตั้งร้าน ทั้งที่บางวันแม่ก็ป่วย บางวันก็ฝนตกหนัก แต่แม่ไม่เคยหยุด เพราะรู้ว่าเราต้องสู้ไปด้วยกัน

ฉันเริ่มช่วยแม่ตั้งแต่ยังเด็ก ตั้งแต่แค่หยิบถุงให้ลูกค้า จนตอนนี้ทำได้เกือบทุกอย่าง รวมถึงงานบ้านที่ไม่เคยปล่อยให้แม่ทำคนเดียว ฉันเชื่อว่าแม้เราจะช่วยอะไรไม่ได้มาก แต่ความตั้งใจเล็กๆเหล่านี้คือความกตัญญูที่ออกมาจากใจ

ในวัยที่เพื่อนหลายคนอาจจะเอาเวลาไปเที่ยว หรือใช้ชีวิตสนุก ๆ ฉันเลือกอยู่ข้างแม่ เพราะแม่คือโลกทั้งใบของฉัน และสิ่งที่ฉันเรียนรู้จากชีวิตนี้คือความดีไม่จำเป็นต้องเสียงดัง บางครั้งแค่เราทำหน้าที่ของลูกให้ดีที่สุด ก็เพียงพอแล้ว

# data[].attributes.headline
นางสาวอารัญญา ปังเกตุ ชั้นปี่ที่1 รุ่น36 ชมรมจิตมุ่งนำ

# data[].attributes.subject
นางสาวอารัญญา ปังเกตุ ชั้นปี่ที่1 รุ่น36 ชมรมจิตมุ่งนำ

# data[].attributes.body
คุณธรรมเป็นสิ่งที่อยู่ในใจของทุกคนซึ่งมีความสำคัญเป็นอย่างมากในการใช้ชีวิตประจำวันไม่ว่าจะเป็นความเมตตา ความซื่อสัตย์ ความรับผิดชอบ หรือความอดทน ทั้งหมดที่กล่าวมานี้คือคุณธรรมที่ช่วยให้เราใช้ชีวิตอย่างสงบและไม่เบียดเบียนใคร

ในชีวิตประจำวันก็มีหลายครั้งที่ฉันเลือกที่จะทำสิ่งที่มีคุณธรรม เช่น ในวันที่เพื่อนเครียด ฉันจะนั่งฟังเพื่อนระบายความในใจออกมา และตบท้ายด้วยการพูดให้กำลังใจ แม้ฉันจะไม่สามารถให้คำแนะนำหรือคำตอบในเรื่องที่เพื่อนเครียดได้ แต่นั่นคือการมีเมตตา เห็นใจและเข้าใจความรู้สึกของผู้อื่น

การมีคุณธรรมทำให้เราใช้ชีวิตอย่างมีเป้าหมายที่ดี ไม่หลงไปกับสิ่งที่ผิดหรือผลประโยชน์ส่วนตัว และยังทำให้เราเป็นที่รักของคนรอบข้าง เพราะทุกคนต่างต้องการอยู่ใกล้คนดี คนที่จริงใจ และคนที่ไว้ใจได้

# data[].attributes.headline
นางสาวณัฎฐณิชา ใจเที่ยง ชั้นปีที่ 1 รุ่น36 ชมรมจิตมุ่งนำ

# data[].attributes.subject
นางสาวณัฎฐณิชา ใจเที่ยง ชั้นปีที่ 1 รุ่น36 ชมรมจิตมุ่งนำ

# data[].attributes.body
“การมีส่วนร่วมเพื่อส่วนรวม”

ฉันเคยมีประสบการณ์ที่ทำให้รู้คุณค่าของการเสียสละ ในวันทำความสะอาดห้องเรียนมีเพื่อนบางคนแอบไปเล่นมือถือและปล่อยให้คนที่เหลือทำความสะอาดกันเอง แม้จะรู้สึกไม่ยุติธรรม แต่ฉันกับเพื่อนอีกคนก็ยังช่วยกันกวาดถูห้องเรียน และจัดโต๊ะอย่างเต็มที่

พอคุณครูมาเห็นจึงชมว่า “หนูทั้งสองคนมีน้ำใจและเสียสละมาก ๆ” คำชมเพียงสั้น ๆ นั้นกลับเติมเต็มหัวใจได้มากกว่ารางวัลใด ๆ เพราะเราได้ทำเพื่อทุกคนในห้องเรียน

หากทุกคนในสังคมรู้จักการเสียสละ แม้เพียงเล็กน้อย เช่น การไม่ทิ้งขยะ การช่วยกันดูแลพื้นที่ส่วนรวม หรือการเสียสละเวลาเพื่อช่วยเหลือผู้อื่น สังคมของเราจะเต็มไปด้วยความเข้าใจและเห็นอกเห็นใจกันมากขึ้น การเสียสละไม่ได้ทำให้เราเสียอะไรเลย แต่กลับได้หัวใจที่ดีขึ้น และทำให้โลกนี้น่าอยู่ขึ้นในทุก ๆ วัน

# data[].attributes.headline
นางสาวนภัทร กายาไชย ชั้นปีที่1 ชมรมจิตมุ่งนำ

# data[].attributes.subject
นางสาวนภัทร กายาไชย ชั้นปีที่1 ชมรมจิตมุ่งนำ

# data[].attributes.body
“ครั้งหนึ่งที่ฉันได้บริจาคเลือดกับสภากาชาดไทย”

เมื่อตอนมัทธยมศึกษาปีที่ 6 ดิฉันได้ยินประกาศการรับบริจาคเลือดร่วมกับสภากาชาดไทย ตอนนั้นฉันได้ยิน 1 ประโยคที่ตัวฉันชอบมากคือ  “เลือด 1 ถุง ช่วยได้ถึง 3 ชีวิต” ประโยคนี้น่าประทับใจเป็นอย่างมาก เหมือนตัวเราได้ทำอะไรที่ยิ่งใหญ่เพราะไม่คิดมาก่อนเลยว่าแค่เลือดจากตัวเรานิดเดียวจะมีค่าขนาดนั้น

ตอนแรกก็มีความลังเล เพราะไม่เคยบริจาคมาก่อน กลัวเจ็บ กลัวเป็นลม แต่สุดท้ายก็คิดว่า  ถ้าเรากลัวแล้วไม่ทำ คนที่รอเลือดอยู่ล่ะจะเป็นยังไง? ก็เลยตัดสินใจลองดูสักครั้ง

ระหว่างที่นั่งรอ ก็รู้สึกตื่นเต้นและแอบกังวลอยู่บ้าง แต่พอได้เข้าไปจริงๆ เจ้าหน้าที่ดูแลดีมาก ทำให้รู้สึกปลอดภัย พอทุกอย่างผ่านไปได้ด้วยดี ความรู้สึกแรกหลังบริจาคเสร็จคือ อิ่มใจ มันเป็นความรู้สึกที่ไม่สามารถอธิบายได้ แต่เหมือนเราได้ทำอะไรที่มีความหมายจริงๆ

สิ่งนี้สอนให้ฉันรู้ว่า การให้จากใจที่มีคุณธรรม ไม่จำเป็นต้องยิ่งใหญ่ แค่เรายินดีที่จะช่วยคนอื่น โดยไม่หวังผลตอบแทน มันก็เพียงพอแล้ว และยิ่งเป็นเรื่องของชีวิตมนุษย์ มันยิ่งมีคุณค่าอย่างมาก

ตั้งแต่นั้นมา ฉันพยายามบริจาคเลือดให้ได้ทุกครั้งที่มีโอกาส เพราะมันไม่ใช่แค่การช่วยคนอื่น แต่มันช่วยเตือนใจเราด้วยว่า “หัวใจที่มีคุณธรรม” เริ่มต้นได้จากความตั้งใจเล็กๆ ของเราเอง

# data[].attributes.headline
นางสาวกำไลทิพย์ พรหมบุตร ประธานชมรม จิตมุ่งนำ ชั้นปีที่ 1 รุ่นที่ 36

# data[].attributes.subject
นางสาวกำไลทิพย์ พรหมบุตร ประธานชมรม จิตมุ่งนำ ชั้นปีที่ 1 รุ่นที่ 36

# data[].attributes.body
ชื่อเรื่อง: ความดีไม่จำเป็นต้องมีคนเห็น

บางครั้งความดีที่คนไม่เห็น

ก็เย็นใจเราแบบไม่ต้องอวด

ไม่มีเสียงปรบมือ ไม่มีใครพูด

แต่รู้ในใจว่าเราทำดี

แค่เดินผ่านโต๊ะอาหารในวันหนึ่ง

เห็นถาดตกถึงพื้น ไม่สวยสี

คนเดินผ่านไปมา ไม่สุนทรี

ไม่มีใครใส่ใจ ไม่มีใครแคร์

ฉันก้มเก็บถาดเงียบ ๆ

ไม่บอกใคร ไม่หวังให้ใครเห็น

แค่ทำในสิ่งที่ใจเราอยากเป็น

แล้วเดินจากไป… อย่างเบาเย็นในหัวใจ

เพื่อนเดินเข้ามาด้วยแววตาอบอุ่น

พูดเบา ๆ ละมุนเหมือนสายลม

“เมื่อกี้เห็นนะ ขอบใจที่ช่วยเก็บถาด”

แค่นั้นใจฉันก็ยิ้ม… แม้ไร้คำชมหรือเสียงตะโกน

แค่คำเล็ก ๆ ไม่หวือหวา

แต่มีค่ากว่าคำชมเป็นล้านหน

เพราะมันมาจากความรู้สึกจริงลึกในตน

จากคนที่ “มองเห็น” แม้เพียงเรื่องเล็กเดียว

คุณธรรมไม่จำเป็นต้องมีเสียง

แค่ทำด้วยใจเพียง ไม่เรียกร้อง

อยู่ในมือ อยู่ในใจ อยู่ในมอง

อยู่ในทุกการกระทำที่เราทำเท่านั้นเอง

# data[].attributes.headline
นางสาวปวีณ์สุดา ใจยา ปี1รุ่น36 ชมรมจิตมุ่งนำ

# data[].attributes.subject
นางสาวปวีณ์สุดา ใจยา ปี1รุ่น36 ชมรมจิตมุ่งนำ

# data[].attributes.body
เรื่อง โต๊ะนั่งที่ไม่ว่างในโรงอาหาร

ในวันหนึ่งที่โรงเรียนมัธยมของฉัน ช่วงพักกลางวันมีนักเรียนจำนวนมากเบียดเสียดกันเพื่อหาที่นั่งกินข้าว วันนั้นฝนตกหนัก ถือเป็นโชคดีที่คุณครูปล่อยพวกฉันก่อนเวลาเลิกคาบ พวกฉันจึงมีโต๊ะนั่งกันพวกฉันกินอาหารอย่างรวดเร็ว เพราะคิดว่าคนอื่นที่มาช้าอาจจะหาโต๊ะที่นั่งไม่ได้และที่นั่งที่อื่นก็คงจะเปียกไปด้วยฝน

ก็ป็นอย่างที่พวกฉันคิดจริงๆ มีบางกลุ่มยื่นรอที่นั่ง บางกลุ่มเลือกที่จะซื้อขนม พวกฉันจึงลุกขึ้น และสะกิดเพื่อนกลุ่มอื่นที่ยังไม่มีโต๊ะ และบอกให้เขานั่งได้ พวกเขาขอบคุณ และยิ้มให้กับพวกฉัน

ฉันไม่รู้ว่าเพื่อนๆของฉันในกลุ่มมีความรู้สึกยังไงกับเหตุการณ์นี้ แต่ฉันรู้สึกใจฟู ยิ้มทั้งวันมีความสุขมาก

คุณธรรมของการมีน้ำใจ ว่าไม่จำเป็นต้องทำอะไรใหญ่โต แค่ยอมเสียสละความสบายเล็กน้อยให้คนอื่นก็เพียงพอแล้ว

# data[].attributes.headline
นางสาวอัจฉราพรรณ ยาวิเริง ชั้นปีที่ 1 รุ่นที่36 ชมรมจิตมุ่งนำ

# data[].attributes.subject
นางสาวอัจฉราพรรณ ยาวิเริง ชั้นปีที่ 1 รุ่นที่36 ชมรมจิตมุ่งนำ

# data[].attributes.body
เรื่อง หัวใจที่ถูกปลูกไว้ตั้งแต่บ้าน

หนูเติบโตมากับคำสอนจากครอบครัวที่บอกเสมอว่า

“ถ้าเห็นใครเดือดร้อน อย่าเมินเฉย ให้รีบช่วยเท่าที่เราทำได้”

คำพูดนี้ฝังอยู่ในใจมาตั้งแต่เล็ก โดยไม่รู้เลยว่าวันหนึ่ง…มันจะได้ช่วยชีวิตคนจริงๆ วันนั้นหนูเห็นเด็กคนหนึ่งกำลังจะจมน้ำเขาพูดได้ เดินได้ แต่ตอนนั้นกำลังดิ้น ปากซีด ตัวค่อยๆ จมหายไป เวลานั้นเหมือนหยุดนิ่ง แต่หัวใจของหนูกลับเต้นแรง โดยไม่ลังเล หนูรีบเข้าไปช่วย โดยไม่ทันห่วงตัวเองแม้แต่นิดเดียว ดึงเขาขึ้นมา แล้วตะโกนเรียกผู้ใหญ่ให้มาช่วย

เขารอด…กลับมาใช้ชีวิตตามปกติ ยิ้ม วิ่งเล่น และเติบโตอย่างที่เด็กคนหนึ่งควรจะเป็น หนูไม่เคยต้องการคำขอบคุณจากวันนั้น

แค่ได้เห็นว่าเขายังหายใจ ยังมีพรุ่งนี้ ยังมีโอกาสเติบโต

นั่นก็เพียงพอแล้ว สำหรับหัวใจที่ครอบครัวหนูปลูกไว้ตั้งแต่ต้น

และหนูเชื่อว่า…วันหนึ่ง เขาจะเติบโตขึ้นเป็นอีกคนที่พร้อมยื่นมือช่วยผู้อื่น

เหมือนที่เคยมีใครบางคน…ช่วยเขาไว้ในวันที่สำคัญที่สุดของชีวิต

หัวใจที่เต็มไปด้วยคุณธรรม…สามารถเปลี่ยนชีวิตคนคนหนึ่งได้จริงๆ

# data[].attributes.headline
นางสาว ปิยธิดา ปัญแก้ว ชั้นปีที่ 1 รุ่นที่ 36 ชมรมจิตมุ่งนำ

# data[].attributes.subject
นางสาว ปิยธิดา ปัญแก้ว ชั้นปีที่ 1 รุ่นที่ 36 ชมรมจิตมุ่งนำ

# data[].attributes.body
เรื่องเล่าจากหน้าร้านยาย

ในทุก ๆ เช้าก่อนไปโรงเรียน ฉันจะเห็นคุณยายบรรจงจัดชุดนักเรียนที่แขวนเรียงรายอยู่หน้าร้านเล็ก ๆ ที่อยู่หน้าบ้านของเรามาตั้งแต่จำความได้ เสื้อเชิ้ตสีขาวสะอาด กระโปรงและกางเกงสีกรมท่าที่ถูกพับอย่างประณีต หรือแม้แต่ชุดลูกเสือ เนตรนารี ที่ถูกจัดวางอย่างเป็นระเบียบ สิ่งเหล่านี้เป็นภาพชินตาที่ฉันเห็นมาตลอดหลายปี

ร้านขายชุดนักเรียนของคุณยายไม่ได้ใหญ่โตอะไร เป็นเพียงร้านเล็ก ๆ ที่ใช้พื้นที่หน้าบ้านของเรา แต่กลับเป็นแหล่งรวมความทรงจำและเรื่องราวดี ๆ มากมาย คุณยายเล่าให้ฟังเสมอว่าเมื่อก่อนคุณทวดเป็นคนเริ่มกิจการนี้ เพื่อช่วยเหลือเด็ก ๆ ในหมู่บ้านให้มีชุดนักเรียนใส่ไปโรงเรียนโดยไม่ต้องเดินทางไปซื้อในตัวเมืองไกล ๆ จนมาถึงรุ่นคุณยายที่ยังคงยึดมั่นในเจตนารมณ์นั้นเสมอ

ฉันจำได้ว่าตอนเด็ก ๆ ฉันชอบวิ่งเล่นอยู่หน้าร้าน ช่วยคุณยายหยิบโน่นจับนี่ตามประสาเด็ก พอโตขึ้นมาหน่อย ฉันก็เริ่มเข้ามาช่วยงานคุณยายจริงจังขึ้น ไม่ว่าจะเป็นการจัดชุด การคิดเงินทอน หรือแม้แต่การช่วยพูดคุยกับลูกค้าที่แวะเวียนมา

ไม่ใช่แค่การขาย แต่คือการให้

สิ่งที่ฉันเรียนรู้จากการช่วยคุณยายขายชุดนักเรียนไม่ใช่แค่เรื่องการค้าขาย แต่เป็นเรื่องของ "คุณธรรม" ที่คุณยายยึดมั่นมาตลอด คุณยายมักจะเน้นย้ำเสมอว่า "เราไม่ได้แค่ขายชุดนักเรียนนะลูก เรากำลังทำให้เด็ก ๆ ได้ไปโรงเรียน" คำพูดนี้ฝังลึกอยู่ในใจฉันเสมอ

มีหลายครั้งที่คุณยายยอมลดราคาชุดนักเรียนให้กับผู้ปกครองที่กำลังลำบาก บางครั้งก็ให้ผ่อนชำระได้ หรือแม้กระทั่งให้ยืมชุดไปใส่ก่อนเมื่อเห็นว่าเด็ก ๆ จำเป็นต้องใช้ คุณยายบอกว่า "เรามีพอแล้ว เราต้องแบ่งปันให้คนอื่นบ้าง" การได้เห็นรอยยิ้มของคุณครู ผู้ปกครอง และเด็ก ๆ ที่ได้ชุดนักเรียนไป ทำให้ฉันเข้าใจความสุขของการให้และการแบ่งปันอย่างแท้จริง

บทเรียนชีวิตจากหน้าร้านเล็ก ๆ

การได้ใช้เวลาอยู่หน้าร้านกับคุณยาย ได้พูดคุยกับลูกค้าหลากหลายคน ทำให้ฉันได้เรียนรู้ชีวิตและเข้าใจถึงความพยายามของผู้คน คุณยายสอนให้ฉันรู้จักความซื่อสัตย์ การเอาใจเขามาใส่ใจเรา และความอดทนในการทำสิ่งต่าง ๆ ให้ดีที่สุด

แม้ว่าตอนนี้ฉันจะโตขึ้นและมีภาระหน้าที่อื่น ๆ แต่ฉันก็ยังคงแวะเวียนไปช่วยคุณยายที่หน้าร้านเสมอเมื่อมีโอกาส เพราะที่นี่ไม่ใช่แค่ร้านขายของ แต่เป็นเหมือนโรงเรียนชีวิตที่สอนให้ฉันรู้จักคุณค่าของ "การทำความดีด้วยใจที่มีคุณธรรม" และฉันเชื่อว่าคุณธรรมเหล่านี้จะยังคงถูกส่งต่อจากรุ่นสู่รุ่นผ่านหน้าร้านชุดนักเรียนเล็ก ๆ ของเราต่อไป

# data[].attributes.headline
นายชยางกูร ดวงฟู ชั้นปีที่1 ชมรมจิตมุ่งนำ

# data[].attributes.subject
นายชยางกูร ดวงฟู ชั้นปีที่1 ชมรมจิตมุ่งนำ

# data[].attributes.body
"สุข เพราะไม่ต้องการสุข"

มนุษย์เรามักยึดถือทุกสิ่งอย่างเป็นตัวตนเป็นของตนนั้น "มันก็กัดกินเราทั้งนั้น" ยึดถือความรู้สึกต้องการอยากได้ มันก็กัดกินความรู้สึกที่อยากจะได้ หากได้แล้วเราก็มีสุข แต่หากไม่เป็นตามต้องการมันก็เกิดเป็นความไม่เป็นไปตามที่ผู้นั้นต้องการ ซึ่งน้ำมาสู่กิเลสของเรา ทำให้ทุกข์ใจไขว่คว้าที่จะต้องการนำมาเป็นของตนทุกวีถีทางเพื่อความสุขนั้น แต่หากเราพิจารณาแล้วความสุขที่ได้มานั้นเป็นเพียงชั่วคราว"มันมาเเล้วก็ไปแล้วมันก็กลับมาใหม่สลับไปมาไม่จบสิ้น"ดังเช่นเราได้ความสุขความต้องการนี้แล้วความสุขก็จางหายเกิดเป็นความทุกข์ที่อยากจะได้ความสุขจากความต้องการใหม่ๆเกิดขึ้นเรื่อยๆ มันจึงเป็นความทุกข์ที่อยากจะสุขลอดเวลา

ดังที่กล่าวไว้ข้างต้น จึงอยากจะถ่ายทอดเรื่องราว โดยจะขอนำ คติคำสอนของ ท่านพุทธทาสภิกขุ ว่า " ยึดถืออะไรด้วยความเป็นตัวตนเป็นของตน มันก็กัดเอาทั้งนั้นแหละ ยึดถืออะไรสิ่งนั้นมันก็กัด สิ่งต่างๆเป็นไปตามเหตุตามปัจจัย เรียกว่ามันมีความเป็นเช่นนั้นเอง เราจะดึงมาสู่กิเลสตามความต้องการของเรามันไม่ได้ เรามีหน้าที่แค่เพียงเข้าไปเกี่ยวข้องด้วยอย่างถูกวิธี ให้ได้รับประโยชน์ เอามากินมาใช้ได้ตามต้องการ แต่ไม่ต้องเป็นทุกข์ ไม่ต้องถูกมันกัดเอาเพราะความยึดถือ "

ในท้ายที่สุดนี้ เมื่อเรามีความอยากที่ไหน เราก็จะมีความร้อนใจคอยกัดกินเราตลอดเวลา เเต่ถ้าหากเรานั้นทำอะไรด้วยสติปัญญารู้ทัน เราก็จะพบว่า ความสุขนั้นมันมักจะมาในรูปแบบ "สุข เพราะไม่ต้องการสุข"

# data[].attributes.headline
นางสาวจิรัชญา ศิริบัวทอง รองประธานชมรมจิตมุ่งนำ ชั้นปีที่ 1 รุ่น 36

# data[].attributes.subject
นางสาวจิรัชญา ศิริบัวทอง รองประธานชมรมจิตมุ่งนำ ชั้นปีที่ 1 รุ่น 36

# data[].attributes.body
เรื่อง “สร้างรอยยิ้ม จากการช่วยเหลือเล็กๆจากคนใกล้ตัว”

การช่วยเหลือบางครั้งก็ทำให้คนๆหนึ่ง สามารถมีแรงกำลังใจ ในการใช้ชีวิตต่อไปได้ ในอดีตหนูก็ไม่เคยสัมผัสมากับตัวเอง แต่ว่าหลังจากที่รู้ว่าพ่อของตัวเองไปผ่าตัดกลับมา แล้วก็เดินไม่ได้ ทำให้หนูได้รู้เลยว่าการให้กำลังใจ อยู่ข้างๆ การสู้ไปด้วยกัน ทำให้พ่อผ่านช่วงเวลานั้นไปได้ ถึงแม้ว่าพ่อจะยังเดินไม่ได้ แต่พ่อก็ยังใช้ชีวิตได้อย่างปกติ ยังมีความสุขเหมือนเดิม ยังยิ้มให้ลูกทุกวันเหมือนเดิม แล้วยังชอบไปเที่ยวเหมือนเดิม ทำให้หนูรู้สึกภูมิใจ และรู้สึกว่าการที่ได้เป็นกำลังใจให้คนๆหนึ่ง ให้เขาสู้กับปัญหาที่เผชิญจนผ่านมันไปได้ มันความหมายสำหรับคนๆนั้นมาก

การช่วยเหลือของแต่ละคนอาจจะไม่เหมือนกัน แต่มีเป้าหมายเดียวกันคือทำให้คนที่ได้รับการช่วยเหลือจากเรานั้นมีความสุขมากขึ้น ยิ้ม หัวเราะได้มากขึ้น และทำให้พวกเขามีความคิดว่าพวกเขาก็เหมือนคนปกติทั่วไป

# data[].attributes.headline
นางสาวอุษยาภรณ์ หอมแดง  ชั้นปีที่1 รุ่นที่36 ชมรมทำนุบำรุงศิลปวัฒนธรรม

# data[].attributes.subject
นางสาวอุษยาภรณ์ หอมแดง  ชั้นปีที่1 รุ่นที่36 ชมรมทำนุบำรุงศิลปวัฒนธรรม

# data[].attributes.body
"ความเสียสละ ทำให้สิ่งที่ไม่มีอยู่

กลับมามีอยู่จริงอีกครั้ง"

สิ่งที่ไม่มีอยู่คือ ความสุขของคนๆหนึ่ง

แต่ฉันเสียสละเวลาทำให้คนๆ นั้นมีความสุข

จนกลับมามีชีวิตใหม่อีกครั้ง

"นั้นคือความเสียสละที่น่าภาคภูมิใจในชีวิตฉัน"

( แต่ตัวเราเองก็ต้องมีความสุขเช่นกัน)

# data[].attributes.headline
นางสาวภัทรมัย ใจกว้าง ชั้นปีที่1 รุ่นที่36 ชมรมจิตมุ่งนำ

# data[].attributes.subject
นางสาวภัทรมัย ใจกว้าง ชั้นปีที่1 รุ่นที่36 ชมรมจิตมุ่งนำ

# data[].attributes.body
ถ้าหากได้ฟังเรื่องราวความทรงจำดีๆในชีวิตก็ทำให้นึกถึงเรื่องราวที่ฉันเคยไปทำจิตอาสาในโรงพยาบาลในตอนนั้นฉันได้เข้าไปฝึกงานต่างๆในโรงพยาบาลช่วยเหลืองานเท่าที่ทำได้ หนึ่งในงานนั้นคืองานที่ฉันได้เข้าไปวัดความดันของคนไข้ ฉันก็เคลื่อนเครื่องวัดความดันไปเรื่อยๆจนถึงเตียงผู้ป่วยเตียงนึง ขณะที่ได้วัดความดันก็ได้มีเสียงเสียงหนึ่งเอ่ยถามชื่อของฉันขึ้นมา ฉันก็ได้ตอบกลับไปด้วยความอ่อนโยนทำให้เกิดบทสนทนาระหว่างฉันและคุณตาคนหนึ่ง คุณตาได้เล่าเรื่องของตัวเองสลับกับถามคำถามเรื่องอนาคตของฉันไปด้วย ก่อนบทสนทนาจะจบลงคุณตาได้บอกกับฉันว่าขอบคุณมากจริงๆที่มาเป็นเพื่อนคุยในวันนี้ทำให้วันนี้คุณตาไม่เหงาเลย ลูกหลานของคุณตาไม่ค่อยมาเยี่ยมหาคุณตาทำให้ไม่ค่อยมีกำลังใจที่จะรักษาตัวเอง แต่วันนี้ตาดีใจที่ได้คุยกับหนูนะ ตาก็หวังว่าจะพบหนูเป็นพยาบาลในวันข้างหน้ามารักษาตาด้วยนะ ฉันยิ้มแล้วจึงจับมือคุณตาเบาๆ เรื่องนี้ก็เป็นอีกเรื่องที่ทำให้ฉันอยากเป็นพยาบาลเผื่อในวันข้างหน้ามีคนต้องการกำลังใจอีกมากมาย ฉันก็พร้อมที่จะรับฟังและให้กำลังใจกับทุกคน คุณตาทำให้ฉันรู้ว่าบางคำพูดคำปลอบใจของใครบางคนก็อาจเป็นสิ่งที่อยู่ช่วยปลอบโยนจิตใจในวันที่จิตใจไม่แข็งแรงถึงแม้จะเป็นคนแปลกหน้าก็ตาม

# data[].attributes.headline
นางสาวพิมพ์มาดา ใจเย็น ชั้นปีที่ 1 รุ่นที่ 36 ชมรมวิชาการและICT

# data[].attributes.subject
นางสาวพิมพ์มาดา ใจเย็น ชั้นปีที่ 1 รุ่นที่ 36 ชมรมวิชาการและICT

# data[].attributes.body
เรื่อง "การคดโกงมันสบายอย่างที่คิดจริงหรือ...?"

การคดโกงมักเกิดขึ้นได้เสมอ ไม่ว่าเราจะอยู่ในช่วงเวลาใดก็ตาม แต่ที่เห็นได้ชัดที่สุดก็คือ การโกงข้อสอบ และการซื้อสิทธิ์ขายเสียง การโกงนั้นเป็นสิ่งที่ไม่ดีและไม่ควรลอกเลียนเป็นอย่างมาก ฉันเคยได้พบการโกงเหล่านั้นด้วยตนเอง อย่างเช่น การลอกข้อสอบ ที่เพื่อนร่วมห้องของฉันได้กระทำอยู่บ่อยครั้งและฉันก็ไม่เคยคิดจะทำตามสิ่งที่พวกเขาทำ ฉันได้ทำการเตือนพวกเขาอยู่ตลอดว่าสิ่งที่พวกเขาทำนั้นเป็นเรื่องไม่ดีและไม่ควรที่จะทำ แต่ก็ยังคงพบว่าพวกเขายังทำต่อไป และบอกว่า ถ้าครูจับไม่ได้มันก็ไม่เป็นอะไร ในขณะที่พยายามชวนให้ฉันไปช่วยพวกเขาในการโกงข้อสอบ ฉันปฏิเสธและบอกปัดตลอด จนสุดท้ายวันที่พวกเขาถูกจับได้ก็มาถึง และพวกเขาก็ถูกลงโทษกันไปตามระเบียบ จากเรื่องราวในครั้งนี้ก็ทำให้ฉันได้รู้ว่าการโกงอาจจะทำให้ผลลัพธ์ของเราดูดีได้ในระยะสั้น แต่สุดท้ายความจริงมักเปิดเผยเสมอ และผลลัพธ์ที่ตามมาอาจรุนแรงเกินกว่าที่เราคาดคิดไว้ เพราะงั้นเวลาคนเราจะทำอะไรจึงต้องคิดถึงผลลัพธ์ในอนาคตที่อาจจะตามมาด้วยเสมอ

# data[].attributes.headline
นางสาวณัฐนิชา เงินเจือไพร ชั้นปีที่ 1 รุ่นที่ 36 ชมรมวิชาการและICT

# data[].attributes.subject
นางสาวณัฐนิชา เงินเจือไพร ชั้นปีที่ 1 รุ่นที่ 36 ชมรมวิชาการและICT

# data[].attributes.body
เรื่อง "เรื่องราวระหว่างทาง"

ในระหว่างการเดินทางกลับบ้านที่มีระยะทางไกล ฉันได้สังเกตุเห็นว่าตลอดเส้นทางการเดินทาง มีผู้คนมากมายที่ต่างก็ออกเดินทางกันเพื่อให้ไปถึงจุดหมายปลายทางของตนเอง สลับเปลี่ยนกันขึ้นลงตลอดเส้นทาง แต่ระหว่างการเดินทางนั้นมีการพูดคุยทักทาย มีรอยยิ้มเป็นมิตรบนใบหน้า และทั้งเสียงคุยเจื้อยแจ้วจากเด็กและผู้ใหญ่ ฉันได้แบ่งปันของกินเล็กน้อยให้กับเด็กที่อยู่บนรถประจำทางคันเดียวกันกับฉัน พอฉันได้ให้แล้วฉันรู้สึกว่าไม่ใช่เฉพาะการเป็นผู้รับที่ทำให้ตัวของฉันเองรู้สึกมีความสุขได้ แต่ฉันรู้สึกว่าการเป็นผู้ให้นั้นทำให้ฉันมีความสุขมากยิ่งกว่า นี่เป็นเหตุการณ์ที่เกิดขึ้นและผ่านมาเมื่อไม่นานมานี้แต่ก็ยังตราตรึงใจและทำให้ฉันรู้สึกมีความสุขจนไม่สามารถลืมได้

# data[].attributes.headline
นางสาววรัญญา เผ่าดี ชั้นปีที่1 รุ่นที่ 36 ชมรมจิตมุ่งนำ

# data[].attributes.subject
นางสาววรัญญา เผ่าดี ชั้นปีที่1 รุ่นที่ 36 ชมรมจิตมุ่งนำ

# data[].attributes.body
คุณธรรมคือแสงสว่างภายใน”

ในโลกที่เปลี่ยนแปลงอย่างรวดเร็ว ปัญญาอาจพาเราก้าวไกล แต่มีเพียงคุณธรรมเท่านั้นที่พาเราไปได้อย่างมั่นคง

คุณธรรมไม่ใช่สิ่งที่โลกต้องเห็นจึงมีค่า แต่เป็นแสงสว่างที่เราเลือกจุดไว้ในใจ แม้ไม่มีใครมองเห็น มันก็ยังคงนำทางเราในยามที่หนทางชีวิตมืดมน

การทำดีโดยไม่หวังสิ่งตอบแทน คือความกล้าหาญทางจิตวิญญาณ เพราะมันแสดงว่าเรายังเชื่อมั่นในความถูกต้อง แม้โลกจะเต็มไปด้วยความไม่แน่นอน

เมื่อใจมนุษย์มีคุณธรรม โลกก็จะมีความหวัง เพราะแม้สิ่งรอบตัวจะเปลี่ยนไป แต่ “ความดี” ย่อมยืนหยัดอยู่เหนือกาลเวลา

# data[].attributes.headline
นางสาวอริมา แซ่เฮ่อ ชั้นปีที่ 2 รุ่นที่ 35 ชมรม Academic and ICT genius club 

# data[].attributes.subject
นางสาวอริมา แซ่เฮ่อ ชั้นปีที่ 2 รุ่นที่ 35 ชมรม Academic and ICT genius club 

# data[].attributes.body
เรื่อง : จิตอาสาสร้างคนธรรมดาให้ยิ่งใหญ่

“คุณความดี ไม่จำเป็น ต้องยิ่งใหญ่ให้ใครเห็น” การยื่นมือช่วยคนป่วยแม้เพียงเล็กน้อยหรือส่งเสริมสุขภาพให้ยิ่งยืน ล้วนเป็นคุณความดีที่เปลี่ยนโลกได้แบบเงียบ ๆ

การฝึกจิตอาสาสอนให้ได้รู้ว่า “คุณความดี”

ไม่ได้อยู่ที่จำนวนครั้งที่เราลงมือทำ แต่อยู่ที่เจตนาเบื้องหลังการกระทำนั้น ๆ ที่เต็มไปด้วยความเข้าใจ เมตตา และเสียสละ คือรางวัลที่ยิ่งใหญ่กว่าคำขอบคุณใด ๆ

สิ่งพิเศษที่ได้จากการฝึกจิตอาสาคือ “การไม่เห็นแก่ตัวโดยไม่ต้องฝืนใจ” เพราะเมื่อจิตใจของเราได้ถูกฝึกให้เห็นคุณค่าของผู้อื่น เสียสละประโยชน์ส่วนตนเพื่อประโยชน์ส่วนรวม มันจะทำให้เรารู้สึกมีค่ามากขึ้นในแบบที่ไม่ต้องอวดใคร

สุดท้ายนี้…

การฝึกจิตอาสาไม่เพียงเปลี่ยนสังคมจิตสาธารณะ แต่มันค่อย ๆ เปลี่ยนตัวเราให้กลายเป็นคนที่เราภูมิใจที่จะเป็น คนที่แม้จะเงียบ ๆ แต่ใจเต็มไปด้วยคุณค่าของความดีอย่างแท้จริง

# data[].attributes.headline
นางสาวณิชาญา วงศ์นภาไพศาล ชั้นปีที่ 2 รุ่นที่ 35 ชมรม Academic and ICT genius club

# data[].attributes.subject
นางสาวณิชาญา วงศ์นภาไพศาล ชั้นปีที่ 2 รุ่นที่ 35 ชมรม Academic and ICT genius club

# data[].attributes.body
เรื่อง : พลังแห่งการเยียวยา

หัวใจของจิตอาสาพยาบาล: "ความเห็นอกเห็นใจ" และ "การเก็บความลับ"

การได้เป็นจิตอาสาพยาบาลและได้รับการขอบคุณจากผู้ป่วย แม้คุณจะยังเด็ก ถือเป็นประสบการณ์ที่ล้ำค่าและน่าภาคภูมิใจอย่างยิ่ง เพราะสิ่งที่คุณทำไม่ว่าจะเล็กน้อยแค่ไหน ล้วนส่งผลบวกต่อผู้ป่วย แสดงให้เห็นถึงหัวใจสำคัญของ ความเห็นอกเห็นใจ (Empathy) และ การเก็บความลับ (Confidentiality) ในบทบาทนี้

ความเห็นอกเห็นใจ คือการที่คุณสามารถเข้าใจและสัมผัสความรู้สึกของผู้ป่วยได้อย่างลึกซึ้ง ไม่ว่าจะเป็นความเจ็บปวด ความกังวล หรือความเหงา การแสดงออกถึงความเห็นอกเห็นใจผ่านน้ำเสียง การรับฟัง หรือแม้แต่การสัมผัส จะช่วยให้ผู้ป่วยรู้สึกว่ามีคนเข้าใจและไม่โดดเดี่ยว ซึ่งส่งผลดีต่อการเยียวยาจิตใจอย่างมหาศาล

การเก็บความลับ ถือเป็นจรรยาบรรณที่สำคัญที่สุดประการหนึ่งในฐานะจิตอาสาพยาบาล เมื่อผู้ป่วยวางใจที่จะเปิดเผยเรื่องราวส่วนตัวหรือข้อมูลสุขภาพกับคุณ การรักษาความลับนี้จะสร้างความไว้วางใจและความปลอดภัย ทำให้ผู้ป่วยรู้สึกสบายใจที่จะให้คุณดูแลและช่วยเหลือ ซึ่งเป็นรากฐานสำคัญต่อสุขภาพจิตและการฟื้นตัวของพวกเขา

คำขอบคุณจากผู้ป่วยคือเครื่องยืนยันว่าคุณได้สร้างความแตกต่างในชีวิตของพวกเขาแล้ว ไม่สำคัญว่าอายุหรือประสบการณ์จะเป็นอย่างไร แต่ เจตนาที่ดี และ ความตั้งใจจริง ที่จะช่วยเหลือผู้อื่นต่างหากที่สำคัญ นี่คือ คุณค่าในตัวเอง ที่งดงามและยิ่งใหญ่ที่สุด ขอให้คุณรักษาความรู้สึกดีๆ นี้ไว้เสมอ เพราะมันจะเป็นพลังขับเคลื่อนให้คุณเป็นผู้ให้ที่เปี่ยมด้วยความเมตตาและเป็นประโยชน์ต่อสังคมต่อไปในอนาคต.

# data[].attributes.body
ในยุคที่ผู้คนมากมายต่างเร่งรีบตามหาความสำเร็จทางวัตถุ เราอาจเผลอมองข้าม “ความงดงามเล็ก ๆ” ที่ซ่อนอยู่ในชีวิตประจำวัน และลืมไปว่า ความดีงามในสังคมนั้น ไม่ได้เกิดจากการเปลี่ยนแปลงครั้งใหญ่เสมอไป หากแต่มักเริ่มต้นจากการกระทำเล็ก ๆ ที่เปี่ยมด้วยน้ำใจและความเข้าใจในเพื่อนมนุษย์ การถ่ายทอดเรื่องราวดี ๆ ด้วยใจที่มีคุณธรรม จึงไม่ใช่เพียงการเล่าเรื่อง หากเป็นการส่งต่อคุณค่า ที่ช่วยปลุกพลังความดีในจิตใจของผู้ฟังและผู้รับสาร

วันหนึ่ง ฉันมีโอกาสเดินเล่นที่ตลาดนัดแห่งหนึ่ง เหมือนกับที่เคยทำมาเป็นประจำ ท่ามกลางเสียงผู้คนและบรรยากาศคึกคัก มีบางสิ่งบางอย่างที่ทำให้ฉันรู้สึกต่างออกไป ผู้ชายคนหนึ่งยืนอยู่ริมทางเดิน เขาเป็นผู้พิการทางสายตา แต่กลับยืนร้องเพลงอย่างมีความสุข มีลำโพงเล็ก ๆ วางข้างตัว และกล่องบริจาคสำหรับผู้ที่ต้องการช่วยเหลือ เขาร้องเพลงธรรมดา เพลงที่เราอาจได้ยินอยู่ทุกวัน แต่ในวันนั้น เสียงของเขาไม่ได้เป็นแค่เสียงเพลง หากเป็นเสียงของหัวใจ ที่สื่อสารถึงความพยายาม ความหวัง และความศรัทธาในชีวิต ฉันยืนฟังเขาร้องเพลงด้วยความรู้สึกอบอุ่นอย่างบอกไม่ถูก เสียงเพลงนั้นไม่ได้ร้องเพื่อขอความสงสาร ไม่ได้เร้าอารมณ์ให้ใครต้องเห็นใจ แต่กลับส่งรอยยิ้มบาง ๆ ให้กับคนที่เดินผ่านไปผ่านมา รอยยิ้มที่จริงใจ รอยยิ้มที่บอกว่า “ฉันยังยืนอยู่ตรงนี้ได้ และฉันจะไม่ยอมแพ้”ฉันหยิบเงินจากกระเป๋าใส่ลงไปในกล่อง ไม่ใช่เพราะว่าฉันรวย หรืออยากให้ใครเห็นว่า “ฉันเป็นคนดี” หากแต่เป็นเพราะความรู้สึกบางอย่างในใจที่บอกว่า เราทุกคนสามารถเป็นส่วนเล็ก ๆ ที่ส่งเสริมให้ผู้อื่นมีแรงก้าวต่อไปได้ แม้เป็นเพียงเศษเงินจำนวนหนึ่ง แต่ถ้าใส่ด้วยความเต็มใจ มันก็มีความหมายมากกว่าค่าทางวัตถุหลายเท่านัก จากเหตุการณ์เล็ก ๆ นั้น ฉันได้เรียนรู้ว่า “การให้” ไม่จำเป็นต้องยิ่งใหญ่ ไม่ต้องมีทรัพย์สินมากมาย แค่มีหัวใจที่อยากช่วย ก็เพียงพอแล้วที่จะสร้างความดีให้กับโลกใบนี้

เรื่องราวนี้อาจดูธรรมดา แต่เมื่อถูกถ่ายทอดด้วยใจที่มีคุณธรรม มันสามารถสร้างแรงบันดาลใจ และสะท้อนความจริงข้อหนึ่งว่า ความดีนั้นเกิดขึ้นได้ทุกที่ ทุกเวลา หากเรามองเห็นและเปิดใจรับมัน เรื่องเล่าของชายตาบอดที่ร้องเพลง และคนธรรมดาที่หยุดฟังเขาเพียงไม่กี่นาที อาจไม่มีคุณค่าในทางข่าวสาร แต่มีคุณค่าทางจิตใจ และเป็นภาพสะท้อนที่งดงามของสังคมที่ยังไม่หมดความหวัง

ท้ายที่สุดแล้ว ความดีไม่จำเป็นต้องเสียงดัง ไม่ต้องปรากฏบนหน้าหนังสือพิมพ์หรือได้รับยอดแชร์นับหมื่นในโลกออนไลน์ หากแต่เพียงได้รับการเล่าด้วยใจที่มีคุณธรรม ก็เพียงพอที่จะส่องแสง และส่งต่อคุณค่านั้นไปสู่ผู้อื่นอย่างไม่มีที่สิ้นสุด

# data[].attributes.headline
นางสาวชลรดา ยาวิเลิศ ชั้นปีที่ 1 รุ่นที่ 36 ชมรมทำนุบำรุงศิลปวัฒนธรรม

# data[].attributes.subject
นางสาวชลรดา ยาวิเลิศ ชั้นปีที่ 1 รุ่นที่ 36 ชมรมทำนุบำรุงศิลปวัฒนธรรม

# data[].attributes.body
เรื่อง “เรื่องเล่าจากยอดดอย”

สายลมหนาวพัดผ่านยอดดอยในเช้าวันนั้น อุณหภูมิที่ลดต่ำจนลมหายใจกลายเป็นไอสีขาว ไม่ได้ทำให้ใจของฉันและเพื่อน ๆ เย็นตาม เราเดินลงจากรถพร้อมกล่องบรรจุเสื้อผ้าและขนม ที่แม้จะไม่มากมาย แต่เต็มไปด้วยความตั้งใจ

เด็ก ๆ วิ่งเข้ามาหาเราด้วยแววตาไร้เดียงสาและรอยยิ้มจริงใจ บางคนยื่นมือมารับขนม บางคนรีบสวมเสื้อกันหนาวตัวใหม่อย่างดีใจ ถึงแม้เสื้อตัวนั้นจะเป็นของใช้แล้ว แต่มันกลับให้ความอบอุ่นได้มากกว่าที่เราคิด

หนึ่งในภาพที่ฉันไม่มีวันลืม คือเด็กชายคนหนึ่งที่ได้รับขนมถุงเล็ก ๆ จากฉัน เขาไม่ได้รีบกิน แต่กลับแบ่งให้กับน้องที่ยืนข้าง ๆ โดยไม่ลังเล นาทีนั้นเอง ฉันได้เรียนรู้ว่า “การให้” ไม่ได้มีเพียงทางเดียว และ “คุณธรรม” ไม่ได้จำกัดแค่ผู้ใหญ่ที่มีโอกาสมากกว่า

เราไม่ได้เป็นเพียงผู้ให้ในวันนั้น แต่กลับเป็นผู้ได้รับอย่างแท้จริง ได้รับบทเรียนอันล้ำค่าจากเด็ก ๆ บนยอดดอย ที่ไม่มีแม้แต่รองเท้า แต่มีน้ำใจที่ยิ่งใหญ่

เรื่องราวในวันนั้นเป็นมากกว่ากิจกรรมจิตอาสา แต่มันคือพลังเงียบ ๆ ที่ยืนยันกับหัวใจฉันว่า ความดีเล็ก ๆ ที่ออกจากใจบริสุทธิ์ ย่อมมีพลังมากพอจะเปลี่ยนโลกใบเล็กของใครบางคนได้เสมอ